《梦与蔚云芝房东岩同游罗星洲赋诗题壁觉后忘后半因足成之呈三君》
清代·袁景辂

方蓬楼阁水中央，与客登临共野航。一镜空明涵远近，几村烟火入苍茫。

梦中杯酒联新句，觉后云山各一方。遥忆残镫孤馆里，可能有梦到江乡。

作者简介：（ 1724—1767）江苏吴江人，字质中，号朴村。乾隆间诸生。尝从沈德潜学诗，创竹溪诗社。尝辑《松陵诗徵》。著有《小桐庐诗稿》。